Tiltale for overtrædelse af lov om sikkerhed til søs § 29c, stk. 1, jf. § 29a, stk.1. Byrettens afgørelse stadfæstes
Ret: Østre Landsret (2. instans)
Faggruppe: Straffesag — Almindelig domsmandssag
Sagsemner: Søfart;

/

UDSKRIFT
AF

ØSTRE LANDSRETS DOMBOG
____________

D O M

Afsagt den 25. maj 2011 af Østre Landsrets 10. afdeling (landsdommerne

Michael Kistrup, Ole Græsbøll Olesen og Kirstine Troldborg (kst.) med

søkyndige dommere).

10. afd. a.s. nr. S-49-11:

Anklagemyndigheden

mod

Tiltalte

(CPR nr. (Født 1959))

(advokat Mette Lauritzen, besk.)

Københavns Byrets dom af 19. november 2010 (SS 1-4781/2010) er anket

af Tiltalte med påstand om formildelse i forhold 1, således at der lægges en

promille på 0,51 til grund, og således at der alene skal ske betinget

frakendelse af retten til at føre skib m.v., samt frifindelse i forhold 2.

Anklagemyndigheden har påstået stadfæstelse.

Der er i landsretten afgivet supplerende forklaring af tiltalte og vidnerne

politiassistent Vidne 1, vicepolitikommissær Vidne 3 og Vidne 2, der alle

har forklaret i det væsentlige som i byretten.

Tiltalte har supplerende forklaret blandt andet, at den sidste tur foregik fra

anløbet ved DFDS-terminalen og hensigten var at sejle til Hellerup gennem

Lynetteløbet. Der var mørkt i havnen, hvor lysene var slukkede i Kronløbet,

herunder i fyret på spidsen af den



/

- 2 -

lave stensætning, der går ud fra Trekroner mod nord. Han har læst, at lysene

på det pågæl-dende tidspunkt blev slukket efter formentlig kl. 22. Der var

endvidere delvist blokeret på grund af krydstogtskibe. Han ville sejle mod

Trekroner og derefter sejle mod syd langs Trekroner til Lynetteløbet. Han

overså derfor formentlig den lave stensætning, som han påsejlede. Han

overså den på trods af, at han havde en passager til at holde udkig og blev

overrasket over, at de ikke fik øje på Trekroner. Som navigationsmiddel

havde han kun sit kompas. Han har haft certifikat til speedbåd i ca. 10 år,

men er ikke vant til at sejle ud af Københavns Havn i mørke. Båden fik

skader på stævnen og søgelænderet. Efter påsejlin-gen returnerede han til

udgangspunktet, hvor Vidne 2 ringede til Falck. De to øvrige i båden var ret

berusede og småsov. Vidne 2 gik hen for at vente på Falck ved DFDS-

terminalen, og mens de ventede, måske 15 minutter, drak han i båden ca. ½

flaske rødvin. Der var kun en åben flaske rødvin på båden. Da

ambulancerne var kørt, begyndte han at gå hen ad molen for at finde en taxi.

Han så da lys ved båden og gik tilbage, hvor han traf po-litiet. Hos politiet

besvarede han kun de spørgsmål, der blev stillet, og derfor fortalte han ikke,

at han havde drukket efter sejladsen. Han har nok drukket ca. 3 glas under

middagen, hvorfor han kan erkende, at han har været tæt på grænsen på 0,5

promille. Båden transpor-terede han væk dagen efter. Han er direktør i et

software-hus.   

Vidnet politiassistent Vidne 1 har supplerende forklaret blandt andet, at

tiltalte ved ankomsten dels virkede beruset med sløret tale og dels virkede

chokeret over det passerede. Han kan ikke sige, om rødvinsflasken, der lå på

dørken ved førersædet, var helt tom. Båden havde tydelige skader efter

påsejlingen og muligvis et hul over vandlinjen.

Vidnet vicepolitikommissær Vidne 3 har supplerende forklaret blandt andet,

at han opfattede mængden af spildt rødvin således, at det svarede til et glas.

Vidne 2 har supplerende forklaret blandt andet, at der gik ret kort tid fra på-

sejlingen, til de på ny lagde til ved DFDS-terminalen. Han ringede til

alarmcentralen alle-rede inden, de lagde til.

Landsrettens begrundelse og resultat



/

Også efter bevisførelsen for landsretten findes tiltalte af de grunde, der er

anført i dommen, skyldig efter anklageskriftet. Det bemærkes herved, at

retten tiltræder de sagkyndiges vur-dering af sejladsen m.v.



/

- 3 -

Straffen findes passende, og det tiltrædes, at tiltalte er frakendt retten til at

føre skib m.v. som sket.

Landsretten stadfæster derfor dommen.

T h i  k e n d e s  f o r  r e t :

Byrettens dom i sagen mod Tiltalte stadfæstes.

Tiltalte skal betale sagens omkostninger for landsretten.



/